पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर पुलिस द्वारा ऑपरेशन क्लीन के तहत मादक पदार्थों की तस्करी के खिलाफ विशेष अभियान चलाया जा रहा है। जिसके तहत जिले के खेरोदा थाना पुलिस ने शुक्रवार को बड़ी कार्रवाई को अंजाम देते हुए 1 हजार 12 किलो अवैध डोडा चूरा जब्त किया है। जिसकी अनुमानित बाजार कीमत 40 लाख रुपए बताई जा रही है। खेरोदा थाना अधिकारी मोहम्मद फारुख ने बताया कि कोरोना संक्रमण की वजह से नेशनल हाईवे 76 पर नाकेबंदी की गई थी। जहां सभी वाहन चालकों से पूछताछ की जा रही थी।
इस दौरान गुजरात नंबर की पिकअप गाड़ी का चालक पुलिस की नाकेबंदी देख मौके से भागने लगा। जिसका पुलिस टीम ने पीछा किया। लेकिन तब तक चालक मेनार पुलिया के नजदीक गाड़ी छोड़ फरार हो गया। जिसके बाद पुलिस टीम ने जब गाड़ी की तलाशी ली तो उसमें 49 कट्टों में एक हजार 12 किलोग्राम डोडा पोस्ट भरा हुआ था। जिस पर पुलिस ने वाहन और डोडा पोस्ट जब्त कर एनडीपीएस एक्ट में मामला दर्ज कर जांच शुरू कर दी है।
बता दें कि 6 दिन पहले उदयपुर की बेकरिया थाना पुलिस ने भी मादक पदार्थों के खिलाफ बड़ी कार्रवाई को अंजाम देते हुए एक हजार 352 किलोग्राम डोडा चुरा जब्त किया था। जिसकी बाजार कीमत 50 लाख रुपए थी। पुलिस ने इस कार्रवाई में आरोपी तस्कर को भी गिरफ्तार किया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn